《郯城道上 其二》
清代·郑梁

江淮日雨雪，入山天始晴。瀰然千里白，照日增光明。

天无片云黑，野无寸草青。藐焉余一身，有若纤尘停。

所以古达人，思与大化冥。

作者简介：（1637—1713）浙江慈溪人，字禹梅，号寒村。康熙二十七年进士，累官广东高州知府。黄宗羲弟子。工诗文，尝作《晓行》诗，人呼为“郑晓行”。家富藏书，与天一阁相埒。兼善画。晚年右体不遂，以左手作书画，人视为仙吏。有《寒村诗文集》。